લોકપ્રિય અભિનેત્રી શ્રીદેવીના અવસાનને લઇને નવો ચોંકાવનારો ખુલાસો થયો છે. ફોરેન્સિક રિપોર્ટ અને અન્ય રિપોર્ટમાં હવે દાવો કરવામાં આવ્યો છે કે, શરાબના નશામાં શ્રીદેવી હતી અને બાથ ટબમાં ડુબી જવાથી તેનું મોત થયું હતું. ઓટોસ્પી રિપોર્ટમાં એવો ખુલાસો કરવામાં આવ્યો છે કે, તેમના હોટલ રુમના બાથટબમાં એક્સીડેન્ટલ ડ્રાઉની અથવા તો ડુબવાથી તેમનું મોત થયું છે. કાર્ડિયેક એરેસ્ટના કારણે તેમનું મોત થયું નથી. આરોગ્ય મંત્રાલય યુએઇ દ્વારા આ અંગેનો ચોંકાવનારો ખુલાસો કરવામાં આવ્યા બાદ તર્કવિતર્કોનો દોર શરૂ થયો છે. શનિવારે મોડી રાત્રે જુમેરાહ અમીરાત ટાવરની હોટલમાં પોતાના રુમના બાથરુમમાં બેભાન હાલતમાં શ્રીદેવી મળી હતી અને હોસ્પિટલ ખસેડવામાં આવ્યા બાદ તેને મૃત જાહેર કરાઈ હતી. તે શરાબના નશામાં પણ હતી. સંતુલન ગુમાવી દીધા બાદ બાથટબમાં પડી હતી અને ડુબવાથી તેનું મોત થયું છે. પોસ્ટમોર્ટમના નિરીક્ષણની પૂર્ણાહૂતિ બાદ જણાવવામાં આવ્યું છે કે, ભારતીય અભિનેત્રી શ્રીદેવી પોતાના હોટલના એપાર્ટમેન્ટમાં બાથટબમાં સંતુલન ગુમાવ્યા બાદ પડી જતાં મોત થયું છે.ફોરેન્સિક રિપોર્ટમાં જણાવવામાં આવ્યું છે કે, શ્રીદેવીનો મૃતદેહ પણ બાથટબમાં જ હતો. દુબઈના ગલ્ફ ન્યુઝ અને અન્ય કેટલાક સમાચારપત્રોમાં જણાવવામાં આવ્યું છે કે, શ્રીદેવીના શરીરમાં શરાબના ઘટકો પણ મળી આવ્યા છે. શરૂઆતી તપાસમાં આ બાબતના સંકેત પણ મળ્યા છે કે, શરાબના નશામાં સંતુલન ગુમાવી દીધા બાદ બાથટબમાં તે પડી ગઈ હતી અને ડુબવાથી તેનું મોત થયું છે. બીજા એક રિપોર્ટમાં એમ પણ જણાવવામાં આવ્યું છે કે, એટેક બાદ બાથટબમાં પડી જતાં તેનું મોત થયું છે. દુબઈ પોલીસ દ્વારા તમામ મામલામાં હજુ પણ તપાસ ચાલી રહી છે. સ્થાનિક કાયદાકીય લોકોનું કહેવું છે કે, શ્રીદેવીના મોતને લઇને વિરોધાભાષી અહેવાલો મળી રહ્યા છે. દુબઈમાં ફોરેÂન્સક ડોક્ટરો તપાસ બાદ એવા તારણ ઉપર પહોંચ્યા છે કે, હાર્ટએટેક બાદ તે ગબડી પડી હતી અને બાથટબમાં ડુબી જવાથી તેનું મોત થયું છે. ગલ્ફના કામ કરતા પત્રકારોનું કહેવું છે કે, જા કોઇ વ્યક્તિનું હોસ્પિટલમાં મોત થઇ જાય છે તો મૃત્યુના કારણમાં તપાસ કરવામાં આવે છે. સાથે સાથે મૃતદેહ પણ ઝડપથી આપી દેવામાં આવે છે. જા કે, હોસ્પિટલની બહાર કોઇનું મોત થઇ જાય છે તો પોલીસ દ્વારા મોત મામલામાં તપાસ કરવામાં આવે છે. સૌથી પહેલા કેસ નોંધવામાં આવે છે. જા મૃતદેહ અંતિમ સંસ્કાર માટે બહાર મોકલવાનો હોય છે તો વધુ કેટલાક પગલા લેવાની જરૂર હોય છે. ફોરેન્સિક તપાસ કરવામાં આવ્યા બાદ મૃતદેહને પોલીસને હવાલે કરવાની પરંપરા રહી છે. ઓટોસ્પી રિપોર્ટ બાદ મૃત્યુનું પ્રમાણપત્ર જારી કરવામાં આવે છે અને છેલ્લે પોલીસ દ્વારા આને મંજુરી આપવામાં આવે છે. પોલીસનું કહેવું છે કે, હજુ સુધી તેમને કેટલાક રિપોર્ટ મળી શક્યા નથી. બોલિવુડની લોકપ્રિય અભિનેત્રી અને ચાંદની તરીકે લોકપ્રિય શ્રીદેવીના પાર્થિક શરીરને હવે મુંબઇમાં લાવવાની તૈયારી કરવામાં આવી રહી છે. તેમના પાર્થિવ શરીરને ભારત લાવવામાં ખુબ વિલંબ થઇ રહ્યો છે જેથી શ્રેણીબદ્ધ પ્રશ્નો પણ ઉઠી રહ્યા છે.